На основу члана 72. Закона о локалним изборима („Службени гласник РС“ број: 14/2022), члана 32. став 1. тачка 20. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон 47/2018 и 111/2021-др. закон), члана 34. став 2., 40. став 1. тачка 73. и 152. Статута општине Владичин Хан („Службени гласник Града Врања“, број 4/2019 и 28/2022) и члана 18. Пословника Скупштине општине Владичин Хан („Службени гласник Града Врања“, број 9/2019, 43/2020 и 5/2023), Скупштина општине Владичин Хан, на седници одржаној дана 1. април 2024. године, донела је

**ОДЛУКУ**

**О ПОТВРЂИВАЊУ МАНДАТА ОДБОРНИКА СКУПШТИНЕ ОПШТИНЕ ВЛАДИЧИН ХАН**

**I**

Потврђује се мандат одборника Скупштине општине Владичин Хан који су изабрани на изборима одржаним дана 17. децембра 2023. године, и то:

Са изборне листеАЛЕКСАНДАР ВУЧИЋ – Владичин Хан не сме да стане

* Љубену Цветковићу, специјалисти струковном инжењеру саобраћаја
* Свети Димитријевићу, аутомеханичару

**II**

Мандат одборника Скупштине општине Владичин Хан из тачке I ове Одлуке почиње да тече даном потврђивања мандата.

**III**

Мандат одборника из тачке I ове Одлуке траје најдуже до истека времена на које је изабран одборник коме је престао мандат.

**IV**

Одлука ступа на снагу даном доношења.

**V**

Одлуку објавити у „Службеном гласнику Града Врања“ .

**Образложење**

Правни основ за доношење Одлуке о потврђивању мандата одборника Скупштине општине Владичин Хан садржан је у одредбама члана 72. Закона о локалним изборима („Службени гласник РС“ број: 14/2022), члана 32. став 1. тачка 20. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон 47/2018 и 111/2021-др. закон), члана 34. став 2., 40. став 1. тачка 73. и 152. Статута општине Владичин Хан („Службени гласник Града Врања“, број 4/2019 и 28/2022) и члана 18. Пословника Скупштине општине Владичин Хан („Службени гласник Града Врања“, број 9/2019, 43/2020 и 5/2023).

Одредбама члана 72. Закона о локалним изборима, прописано је да мандат који престане одборнику пре него што истекне време на које је изабран изборна комисија решењем додељује првом наредном кандидату са исте изборне листе којем није био додељен мандат одборника у року од два дана од дана када је констатовано да је престао мандат. Мандат новог одборника почиње да тече од дана када му је скупштина потврдила мандат. Мандат новог одборника може трајати најдуже до истека времена на које је изабран одборник коме је престао мандат.

Како је одборницама Скупштине општине Владичин Хан са изборне листе АЛЕКСАНДАР ВУЧИЋ – Владичин Хан не сме да стане, престао мандат пре истека времена на које су изабране, те како је Изборна комисија доделила мандат Љубену Цветковићу и Свети Димитријевићу, на основу извештаја Верификационог одбора, а у складу са напред наведеним одредбама Закона и по поступку прописаним Пословником Скупштине општине Владичин Хан одлучено је о потврђивању мандата одборника, а како је наведено у Одлуци.

**Упутство о правном средству**: Против ове Одлуке подносилац проглашене изборне листе која је освојила мандате, одборник и кандидат за одборника на изборној листи са које је изабран нови одборник могу преко Скупштине поднети жалбу Вишем суду у Врању у року од седам дана од дана доношења одлуке.

**СКУПШТИНА ОПШТИНЕ ВЛАДИЧИН ХАН**

**Број: 06-28/2-3/24-I**

**Дана: 1. април 2024. године**

**ПРЕДСЕДНИЦА,**

**Данијела Поповић**